**SLAVISTIKA OSAKONNA kvalifikatsioonitööde nõuded**

**ja kaitsmise kord**

1. **Üldsätted**

Slavistika osakonnas kaitsevad üliõpilased bakalaureuseastmes **kahte kvalifikatsioonitööd**. Tööde kaitsmine toimub teise ja kolmanda õppeaasta kevadsemestri lõpul (erandina võib seminaritöö kaitsmise üle viia 3. õppeaasta sügissemestrile juhul, kui üliõpilane ei ole jõudnud lõpetada töö õigeaegselt).

Kõik slavistika osakonna kvalifikatsioonitööd (**seminari- ja lõputöö**) kirjutatakse eriala keeles, ehk **vene keeles.** Tööd tuleb vormistada vastavalt nõuetele (vt „Tööde vormistamise eeskiri“).

Õppekava järgi peab üliõpilane teise õppeaasta alguses määrama oma tulevase kitsama eriala (keeleteadus või kirjandusteadus) ning valima endale juhendaja. Koostöös juhendajaga määratakse/ valitakse? seminaritöö teema. Soovitav on, et see oleks sõnastatud perspektiivi arvestades, st silmas pidades bakalaureuse lõputööd, milles teemaarendus tõuseb uurimistöö kõrgemale tasemele.

**2.1. Bakalaureuseõppe seminar**

Teisel õppeaastal võtab üliõpilane osa bakalaureuseõppe seminarist (FLGR.05.300 Bakalaureuseseminar ja praktika, 6 EAP). Seminari juhendajaks määratakse igal aastal üks õppejõud, kuid üliõpilane saab valida oma uurimistöö juhendaja kõigi osakonna õppejõudude hulgast vastavalt oma huvidele ja osakonna töötajate poolt välja pakutud teemavaldkondadele.

Üliõpilased valivad endale juhendaja ning bakalaureuse töö teema **teise õppeaasta alguses** (kuigi seda võib teha ka varem). Soovitatav on valida sellised teemad, mida on juba läbitud kursustel mõnel määral käsitletud. Õpilased tuvastavad esmalt neile huvipakkuva ainevaldkonna (keeleteadus/kirjandusteadus) ja võtavad võimaliku teema arutamiseks ühendust potentsiaalse juhendajaga. Tööde teemad esitatakse osakonna juhatajale oktoobri keskpaigaks. Need kinnitatakse ametlikult ja sisestatakse infosüsteemi (ÕIS).

Bakalaureuseseminar on mõeldud teadustöö aluste loomiseks, teadusliku uurimistöö meetoditega kurssi viimiseks, teemakohase bibliograafia koostamise, teaduskirjanduse tsiteerimise ja viidete vormistamise, allikmaterjali konspekteerimise ja refereerimise reeglite tutvustamiseks. Samuti on oluline, et bakalaureuseseminaris omandab üliõpilane referaatide ja ettekandega esinemise kogemuse, õpib oma seisukohti argumenteerima ja kolleegidele oponeerima ning osaleb akadeemilistes diskussioonides. Paralleelselt bakalaureuseseminariga toimub ka individuaalne töö juhendajaga (vestluste ja konsultatsioonide vormis).

Sügissemestril saab üliõpilane bakalaureuseseminaris arvestuse auditoorse töö tulemuste põhjal. Üle 20% seminaridest puudumine või nõuete mittetäitmine toob kaasa kursuse kordamise järgneval aastal. Kui osakonnas on uurimisteemad ja juhendajad kinnitatud ning üliõpilased sellest teavitatud, peab üliõpilane viivitamatult ühendust võtma oma juhendajaga, et arutada tööplaani ja töö kirjutamise protsessi. Otsused, mis peavad üliõpilase tööd suunama, teevad üliõpilane ja juhendaja ühiselt. Kui üliõpilane ei suuda esialgset plaani järgida, peab ta sellest kohe teatama oma juhendajale.

Juhendaja nõustab üliõpilast ning aitab teda uurimistöös ning bakalaureusetöö kirjutamises. Üliõpilased ei tohiks aga eeldada, et nende juhendajad seda kirjutavad või toimetavad. Kuna juhendaja nõustab mitut üliõpilast korraga, siis viimased ei tohiks loota tema jagamatule tähelepanule ning peavad olema valmis iseseisvaks tööks.

Pärast seda, kui üliõpilane ja tema juhendaja panevad lõplikult paika tööplaani, alustab üliõpilane iseseisva tööga ning esitab juhendajale töö erinevate osade mustandid arutelu käigus kehtestatud tähtaegadel. Kui üliõpilane ei pea kinni kokku lepitud tähtaegadest, on juhendajal õigus edasisest juhendamisest keelduda. Sama protseduuri tuleb üliõpilasel järgida ka töö kirjutamise järgnevatel etappidel.

**2.2. Seminaritöö**

*Teise aasta seminaritöö nõuded:*

- Maht – vähemalt 15 lehekülge formaadis A4 (üks lehekülg = 1800 tähemärki koos tühikutega).

- Kasutatud kirjanduse loetelu (esma- ja sekundaarallikad) - vähemalt kaheksa kirjet.

- Töö ülesehitus: sissejuhatus, sh probleemipüstitus, vähemalt üks analüütiline peatükk (selle sisu peegeldava pealkirjaga), lõppsõna, kirjanduse loetelu, eestikeelne kokkuvõte 0,5 lk.

Kaitsmine on kavandatud juuni esimesse poolde. Pärast kaitsmist saab üliõpilane arvestuse ja akadeemilised punktid kursuse FLGR.05.300 Bakalaureuseseminar ja praktika teise osa eest.

Korrektselt vormistatud ja juhendaja poolt kinnitatud töö esitatakse oponendile pdf-failina hiljemalt üks nädal enne kaitsmist.

Kaitsmine toimub õppetooli avalikul koosolekul ja koosneb järgmistest osadest:

- üliõpilase esinemine, kes tutvustab kuulajaskonnale oma töö sisu, põhisätteid ja tulemusi (7-8 minutit);

- oponendi (kelleks on õppetooli õppejõud või doktorant) sõnavõtt, kes hindab tööd, esitab oma kommentaarid ja küsimused;

- töö autori vastus oponendi küsimustele ja kommentaaridele;

- üldine arutelu;

- töö autori lõppsõna.

Tööd hindab komisjon, võttes arvesse oponendi ja juhendaja hinnangud ning üliõpilase vastused kaitsmisel, tavapärasel skaalal (A-st F-ni).

**3. Bakalaureuse lõputöö**

3.1. Kahjuks ei ole õppekavas kolmandal õppeaastal seminari ette nähtud, kuid tavaliselt viivad juhendajad seminare läbi bakalaureuse- ja magistriastmes ning üliõpilasi julgustatakse nendel seminaridel osalema (on võimalus liituda ka mõne teise valitud eriala seminariga).

Kolmanda õppeaasta õppetöö lõpeb eksamiga lõputöö kaitsmise vormis (mai lõpp - juuni algus). Lõputöö on reeglina jätkuks teise õppeaasta tööle, samas on üliõpilasel õigus muuta teemat, juhendajat ja isegi vahetada eriala, kui ta on teise õppeaasta jooksul veendunud, et algselt valitud suund talle ei sobi.

Bakalaureusetöö peaks näitama, mil määral on üliõpilane omandanud teadustöö alused, heuristika (allikate otsimine ja uurimistöö), mil määral on ta orienteeritud erinevatele metodoloogilistele lähenemisviisidele, teadustraditsioonile oma eriala raames ja millised on tema pädevused materjali kogumise ning esmase klassifitseerimise, keeleliste ja kirjanduslike faktide analüüsi vallas.

Esimesel etapil (sügissemestril) täiendab üliõpilane juhendaja abiga teema/probleemi bibliograafiat, jätkates teisel õppeaastal alustatud tööd. Samuti tutvub ta vastavasisulise kriitilise ja teadusliku kirjandusega, refereerides kirjanduskriitilisi ja kirjandusteaduslikke töid, püüdes esile tuua ja selgelt sõnastada autori seisukoha selles probleemis. Ta kogub faktimaterjali, valmistab selle ette töötlemiseks ja edasiseks analüüsiks. See töö etapp peaks üldjuhul olema lõpetatud sügissemestri lõpuks.

Kevadsemestril kirjutab üliõpilane bakalaureusetöö, milles analüüsib üksikasjalikult (st mitte ainult ei kirjelda, vaid liigitab, võrdleb ja võimaluste piires hindab) valitud teemaga seotud teaduslikke uurimusi ning tema poolt kogutud materjali.

Teadusliku mõtte loogika, keele struktuuri ja kirjandusliku teksti mõistmine, oskus näha erinevate teaduslike käsitluste plusse ja miinuseid, nende järjepidevust, konkreetse uurimispositsiooni kujunemise põhjuseid on üks teadusdiskursuse aluseid, mida üliõpilane ülikoolis õppimise ajal omandama peaks.

Töö ei tohi sisaldada trüki- ja stiilivigu. Kursused HVLC.05.060 Vene keele tekstide toimetamise praktikum ja FLGR.05.155 Vene ortograafia süvakursus aitavad üliõpilastel omandada toimetamise ja korrektuuri oskusi.

On eeldatav, et kui tööd jätkatakse magistriõppes, on üliõpilane võimeline enda valitud probleemi kohta kirjutama sooliidsema teadusliku uurimuse, kuna tunneb hästi oma teaduslike eelkäijate töid ja on valmis bakalaureuseastmes kogutud materjali analüüsiks kasutama.

**3.2. Lõputööde nõuded**:

- Töö põhiteksti maht on *vähemalt* 30 tavaformaadis lehekülge ilma lisadeta (üks lehekülg = 1800 tähemärki koos tühikutega). Kui üliõpilane jätkab teise aasta töös välja toodud teaduslprobleemi uurimist, võib ta lisada bakalaureusetöösse eelmisel aastal kirjutatud osad või fragmendid (kooskõlas töö üldise süžee ja kompositsiooniga).

- Kasutatud kirjanduse loetelu (allikad ja uurimused) – vähemalt 20 kirjet.

Soovitatav tööstruktuur

(valikulised elemendid on nurksulgudes):

- Tiitelleht (kavandi näidis vt lisa 1);

- Sisukord, milles on loetletud kõik töö osad, mis sisukorrale järgnevad; pealkirjad sisukorras peavad vastama töö osade pealkirjadele. Sisukord peab viitama leheküljenumbritele;

- Sissejuhatus, sh probleemi sõnastus, küsimuste motiveerimine, uurimismeetodi kirjeldus ja historiograafiline ülevaade, mida võib esitada ka eraldi peatükina, samuti töö põhiosa ülesehituse lühikirjeldus;

- Vähemalt kaks põhipeatükki, millel on töö sisu kirjeldavad pealkirjad, ja millest igaüks peab moodustama kontseptuaalse terviku. Historiograafiline ülevaade, kui see on eraldatud omaette peatükiks, ei kuulu kahe põhipeatüki hulka. Põhipeatükid peaksid esitama üliõpilase enda uurimistöö tulemused, aga mitte kokkuvõtet tema eelkäijate poolt teema arendamisel tehtud tööst.

- Kokkuvõttes esitab üliõpilane töö põhijäreldused ja toob välja edasise uurimistöö võimalikud suunad.

[- Lühendite loetelu on vajalik ainult siis, kui õpilane kasutab töös oma lühendeid, näiteks käsitletavate raamatute / tekstide või perioodika lühendatud pealkirju];

- Viidete loend, sealhulgas kõik töös silmnähtavalt kasutatud allikad (ja ainult need). Loendis on eristatud esmased allikad (uuritavad tekstid, materjalide publikatsioonid) ja uurimustööd. Loendisse saab lisada ka täpsemad pealkirjad: näiteks “Arhiivimaterjalid”, “Leksikonid” jne. Kõik kirjed on järjestatud tähestikulises järjekorras;

[- Töö lisad võivad sisaldada materjale, mida töös käsitletakse, kuid mis ei ole uurimistöö osad. Selliste materjalide hulgas võivad olla: andmetabelid, analüüsitavad tekstid, esmakordsel teaduslikul kasutusel olevad tekstid, rahvaluule algupärased üleskirjutised jne. Kõik lisad on eraldi nummerdatud ja pealkirjastatud.]

- Eestikeelne kokkuvõte: tööd üldistav kirjeldus, mis on mõeldud selle sisuga tutvumiseks. Kokkuvõtte maht – 200-250 sõna.

**3.3. Bakalaureusetöö kaitsmine:**

Kaitsmise aja määrab dekanaat mai lõpus või juuni alguses.

Bakalaureusetöö korrektselt vormistatud ning juhendaja poolt kinnitatud tekst tuleb esitada õppekorraldustöö spetsialistile hiljemalt nädal enne määratud kaitsmiskuupäeva - köidetud väljatrükina (lubatud on spiraalköide) ja pdf koopiana (pdf-koopia saadetakse meiliga ja see peab tingimata sisaldama lõputöö pealkirja vene, eesti ja inglise keeles). Töö väljatrükile ja pdf-koopiale tuleb lisada kaks dokumenti:

• üliõpilase ametlik luba avaldada töö Tartu Ülikooli digiarhiivis - lihtlitsents (vt lisa 2);

• üliõpilase allkirjaga kinnitatud dokument, et ta kirjutas lõputöö iseseisvalt, järgides teadustöö reegleid ja osakonna vorminõudeid (vt lisa 3).

\*Juhendaja kinnitab oma allkirjaga, et üliõpilase kirjutatud töö vastab osakonna nõuetele ja väärib positiivset hinnangut.

Oponent peab saama korrektselt vormistatud lõputöö hiljemalt nädal enne kaitsmise tähtaega. Ta tutvub töö tekstiga, kirjutab retsensiooni ja esitab hiljemalt kaks päeva enne kaitsmist põhiküsimused ja kommentaarid autorile, kas suulises vestluses või kokkuleppel kirjalikult. Nii saab õpilane paremini valmistuda kaitsmiseks ning oma vastused läbi mõelda. Oponendi kirjalik retsensioon, millele on ta alla kirjutanud, esitatakse komisjonile kaitsmise alguseks.

Kõik bakalaureusetööd läbivad avaliku kaitsmise. Protseduuri eesmärk on demonstreerida üliõpilase arusaamist uurimistöö sisust ja teemast ning venekeelse teadusarutelu meetodite valdamist. Kaitsmine koosneb järgmistest osadest:

- üliõpilase ettekanne koos uurimisprobleemistiku, kasutatud meetodite ja põhitulemuste sõnastusega (umbes 10 minutit). Soovitav on kasutada slaidiesitlust;

- oponendi esinemine, kes hindab töö eeliseid ja puudusi ning esitab oma kommentaarid;

- küsimused oponendile;

- töö autori vastus oponendi kõnele;

- üldarutelu;

- autori lõppsõna.

Lõpliku hinnangu bakalaureusetööle (skaalal A-F) annab kaitsmiskomisjon. Hindamise määravad kolm komponenti: lõputöö kallal töötamise protsess, bakalaureusetöö kvaliteet ja õpilase esinemise edukus kaitsmisel.

3.4. Bakalaureusetöö kaitsmise võib asendada (üliõpilase soovil või juhendaja soovil - juhul, kui üliõpilane ei tule tööga toime) bakalaureuseeksamiga. Bakalaureuseeksamiks valmistumise küsimuste loend on osakonna ametlikul kodulehel ja õppetooli kodulehel <https://ruslit.ut.ee/>

**LISA 1 – Tiitelleht**

Тартуский университет

Философский факультет

Институт иностранных языков и культур

Отделение славистики

(ТЕМА РАБОТЫ)

Семинарская работа II курса/

Бакалаврская работа /

студент(а/ки) отделения славистики

**(имя, фамилия)**

Научный руководитель –

(должность или степень, инициалы, фамилия)

Тарту (год)

**LISA 2**

**Lihtlitsents lõputöö reprodutseerimiseks ja üldsusele kättesaadavaks tegemiseks**

Mina, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(autori nimi)*

1. annan Tartu Ülikoolile tasuta loa (lihtlitsentsi) minu loodud teose

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(lõputöö pealkiri)*

mille juhendaja on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(juhendaja nimi)*

reprodutseerimiseks eesmärgiga seda säilitada, sealhulgas lisada digitaalarhiivi DSpace kuni autoriõiguse kehtivuse lõppemiseni.

1. Annan Tartu Ülikoolile loa teha punktis 1 nimetatud teos üldsusele kättesaadavaks Tartu Ülikooli veebikeskkonna, sealhulgas digitaalarhiivi DSpace kaudu Creative Commonsi litsentsiga CC BY NC ND 3.0, mis lubab autorile viidates teost reprodutseerida, levitada ja üldsusele suunata ning keelab luua tuletatud teost ja kasutada teost ärieesmärgil, kuni autoriõiguse kehtivuse lõppemiseni.
2. Olen teadlik, et punktides 1 ja 2 nimetatud õigused jäävad alles ka autorile.
3. Kinnitan, et lihtlitsentsi andmisega ei riku ma teiste isikute intellektuaalomandi ega isikuandmete kaitse õigusaktidest tulenevaid õigusi.

*autori nimi*

***pp.kk.aaaa***

**LISA 3**

**Autorsuse kinnitus**

Kinnitan, et olen koostanud käesoleva bakalaureusetöö ise ning toonud korrektselt välja teiste autorite panuse. Töö on koostatud lähtudes Tartu Ülikooli maailma keelte ja kultuuride kolledži slavistika osakonna bakalaureusetöö nõuetest ning on kooskõlas heade akadeemiliste tavadega.

[Autori allkiri]

[Autori nimi]

Tartus, [pp.kk.aaaa]